Asta Regia

Asta Regia (ou Hasta Regia) foi unha antiga cidade cuxos restos arqueolóxicos localízanse na barriada rural de Mesas de Asta en Xerez da Fronteira (Andalucía, España). Atópase na estrada A-2000, que une Xerez e Trebujena, a uns 11 km do centro de Xerez. 

Foi declarada Ben de Interese Cultural (BIC), baixo a categoría de Zona Arqueolóxica, no ano 2000.

 Traxectoria 
Os restos foron descubertos polo historiador xerezano Manuel Esteve Guerrero contra 1942, que realizou varias campañas de escavación nas décadas de 1940 e até 1956. Na década de 1990 descubriuse a necrópole e, recentemente, houbo unha serie de campañas por investigadores da Universidade de Cádiz nas que se está un xeoradar de última xeración para realizar unha arqueoloxía non invasiva, escaneando e recreando en 3D os materiais existentes a uns 4 metros de profundidade.

 Historia 
Existen indicios de presenza humana desde o Neolítico e foi habitado por tartesios, fenicios, turdetanos, romanos e árabes, os seus derradeiros poboadores históricos. Mesmo algún erudito local ten formulado a hipótese de que fose a Atlántida, ao atoparse nunha zona inundable entre as desembocaduras dos ríos Guadalquivir e Guadalete. 

Porén, os estudosos da historia afirman que en época romana a cidade tivo maior importancia que Baelo Claudia ou Itálica, de aí o seu apelativo de "Regia" e fora mencionada por Estrabón ou Pomponio Mela como un importante porto marítimo. Igualmente, atopáronse na zona diversas placas con inscricións latinas, e tamén foron atopados restos da ocupación islámica, datada entre os séculos X e XIII. 

A maioría das pezas e restos arqueolóxicos atopadados en Asta Regia dende as escavacións de Esteve, conforman a maior parte das pezas exposta no Museo Arqueolóxico de Xerez.

 Propiedade 
O xacemento, de 60 hectáreas de extensión máis 32 de necrópole,Sánchez & Santiago (2010), p. 169 é actualmente propiedade privada, e semella que non existe interese por parte das administracións públicas en adquirilo para escavalo e protexelo a pesar de haberse identificado novas edificacións soterradas.

 Notas 

 Véxase tamén 

 Bibliografía 
 Esteve Guerrero, Manuel (1945). Excavaciones de Asta Regia (Mesas de Asta, Jerez). Campaña 1942-43. Acta Arqueológica Hispánica III. Comisaría General de Excavaciones Arqueológicas. Madrid.
Esteve Guerrero, Manuel (1950). Excavaciones de Asta Regia (Mesas de Asta, Jerez). Campaña 1945-46. Informes y Memorias de la Comisaría de Excavaciones Arqueológicas, 22. Madrid.
Esteve Guerrero, Manuel (1962). Excavaciones de Asta Regia (Mesas de Asta, Jerez). Campaña 1949-50 y 1955-1956. Centro de Estudios Históricos Jerezanos nº 19. Xerez da Fronteira.

 Ligazóns externas 
 I Xornadas Monográficas de Hasta Regia
Muralla de Hasta Regia  en castelos.net
 Hasta Regia no Centro de Estudos Históricos Xerezanos
 Hasta Regia, o desenvolvemento dun reino Turdetano 
 Organización social (España) Período prerromano, en ArteHistoria
 Caída turdetana
 Vídeo sobre o xacemento

Categoría:Bens de Interese Cultural de Andalucía
Categoría:Sitios arqueolóxicos de Andalucía